हालांकि ऐसा नहीं है कि जेएनयू में छात्रों के मुद्दे पर बात नहीं की जाती, यहां भी छात्रों के जुड़े मुद्दे जोर-शोर से उठाए जाते हैं. पिछड़े तबके और इलाकों से आने वाले छात्रों को एंट्रेस में डिप्राइवेशन पॉइंट दिलाने के आंदोलन छात्रसंघ की हो देन था जिसका गरीब-पिछड़े इलाकों से आने वाले छात्रों को काफी फायदा भी हुआ. जेएनयू में हॉस्‍टलर्स की प्रतिभागिता चुनावों में ज्‍यादा रहती है. चूंकि वहां ज्‍यादातर छात्र हॉस्‍टल में रहते हैं, लिहाजा कक्षाओं के अलावा हॉस्‍टल में भी छात्र संघ चुनाव के दौरान चुनावी माहौल रहता है. इसके उलट डीयू में डे-स्‍कॉलर्स ज्‍यादा हैं. ऐसे में चुनाव, प्रचार, अभियान की जिम्‍मेदारी से लेकर सहभागिता तक डे स्‍कॉलर्स ज्‍यादा होते हैं. उम्‍मीदवार भी ज्‍यादातर डे-स्‍कॉलर्स ही होते हैं.